Елин Пелин
Празник

chitanka.info

Славейче малко пее в гората

и слави май,

ручеят слуша, тихо приглася,

леко играй.

И Кукувица радостно шета

от бук на бук,

хвърка и пита пойните птички:

„Тук ли сте, тук?“

Дърво към дърво върше навежда,

венец плете,

върше навеждат и се прегръщат

празнично те.

Всичко ликува, всичко се радва

на месец май,

а той пилее лъчи и цвете

и сам сияй.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.